दिल्ली के थाने में हुई शिकायत, कहा- चुनाव में गलत इस्तेमाल होगा, 26 पार्टियों पर कार्रवाई हो
Bangalore (Bengaluru) Opposition Meeting Latest News Updates विपक्षी गठबंधन INDIA ने 'जीतेगा भारत' को अपनी टैगलाइन बनाया है। इसी टैगलाइन का अलग-अलग भाषाओं में ट्रांसलेशन भी किया जाएगा। न्यूज एजेंसी PTI ने सूत्रों के हवाले से बताया है
विपक्षी पार्टियों के गठबंधन का नाम INDIA रखने पर दिल्ली के बाराखंभा पुलिस स्टेशन में शिकायत दर्ज की गई है। डॉ. अवनीश मिश्रा ने शिकायत में कहा- 26 विपक्षी दलों ने इंडिया नाम का अनुचित उपयोग किया है। इसका चुनाव में गलत इस्तेमाल होगा।
उधर, हिंदुस्तान अवाम मोर्चा (HAM) के प्रमुख और बिहार के पूर्व मुख्यमंत्री जीतन राम मांझी ने कहा कि किसी पार्टी या गठबंधन का नाम देश के नाम पर नहीं होना चाहिए। उन्होंने वोटर्स की भावनाओं को आकर्षित करने के लिए यह नाम रखा है।
मांझी ने कहा, PM मोदी का ग्राफ सराहनीय है। देश के बाहर के लोग भी मानते हैं कि 2024 में PM मोदी ही सरकार बनाएंगे।
ममता ने दिया था नाम, राहुल ने समर्थन किया
विपक्ष की बैठक में गठबंधन का नाम INDIA रखने का प्रस्ताव पश्चिम बंगाल की मुख्यमंत्री ममता बनर्जी ने रखा था। न्यूज एजेंसी ANI ने मीटिंग में शामिल हुए विदुथलाई चिरुथिगल काची (VCK) पार्टी के चीफ थोल तिरुमावलवन के हवाले से बताया कि बिहार के मुख्यमंत्री नीतीश कुमार इस नाम पर सहमत नहीं थे, क्योंकि INDIA में NDA के लेटर्स भी आते हैं।
वहीं, कांग्रेस नेता सुप्रिया श्रीनेत ने कहा कि राहुल गांधी ने मीटिंग के दौरान बताया कि INDIA नाम क्यों रखा जाना चाहिए।
उधर, विपक्षी गठबंधन INDIA ने 'जीतेगा भारत' को अपनी टैगलाइन बनाया है। इसी टैगलाइन का अलग-अलग भाषाओं में ट्रांसलेशन भी किया जाएगा। न्यूज एजेंसी PTI ने सूत्रों के हवाले से बताया है कि विपक्षी दलों की मीटिंग के दौरान कई नेताओं ने महसूस किया था कि गठबंधन के नाम में भारत भी होना चाहिए। इसके बाद इसे टैगलाइन में शामिल किया गया।
INDIA नाम पर नेताओं के बयान...
खराब मौसम के चलते प्रेस कॉन्फ्रेंस में शामिल नहीं हुए नीतीश
ANI ने सूत्रों के हवाले से बताया कि सोमवार को हुई अनौपचारिक मीटिंग में गठबंधन का नाम INDIA रखने का प्रस्ताव रखा गया था। सभी विपक्षी नेताओं से इस पर सुझाव मांगे गए थे। नीतीश कुमार शुरुआत में इस नाम से सहमत नहीं थे, लेकिन सभी की सहमति के बाद उन्होंने भी INDIA नाम को स्वीकार कर लिया।
मीटिंग के बाद हुई प्रेस कॉन्फ्रेंस में नीतीश शामिल नहीं हुए थे। एजेंसी के मुताबिक खराब मौसम की प्रिडिक्शन के चलते नीतीश जल्दी चले गए थे, क्योंकि उन्हें एक कॉन्फ्रेंस में शामिल होना था। हालांकि, उनकी नाराजगी की खबरें भी आ रही हैं। पूरी खबर पढ़ें...
खड़गे बोले- समन्वय के लिए बनेगी 11 सदस्यों की कमेटी
विपक्षी दलों के गठबंधन का नाम INDIA की फुल फॉर्म इंडियन नेशनल डेवलपमेंटल इन्क्लूसिव अलायंस है। इसका ऐलान कांग्रेस अध्यक्ष मल्लिकार्जुन खड़गे ने किया। उन्होंने कहा- समन्वय के लिए 11 सदस्यों की कमेटी और दिल्ली में एक कार्यालय जल्द बनाया जाएगा। इसकी घोषणा मुंबई में होने वाली हमारी अगली बैठक में होगी।
खड़गे ने कहा कि भाजपा ने लोकतंत्र की सभी एजेंसियों ED, CBI आदि को नष्ट कर दिया है। हमारे बीच राजनीतिक भेद हैं, लेकिन हम देश को बचाने के लिए साथ आए हैं। इससे पहले हम पटना में मिले थे, जहां 16 पार्टियां मौजूद थीं। आज की बैठक में 26 पार्टियों ने हिस्सा लिया। पूरी खबर पढ़ें...
मीटिंग में शामिल नेताओं की तस्वीर...
8 नए दलों को मिलाकर 26 पार्टियों के नेता आए
इस बार विपक्षी कुनबे को और मजबूत करने के लिए 8 और दलों को न्योता भेजा गया था। इनमें ​​​​मरूमलारची द्रविड़ मुनेत्र कड़गम (MDMK), कोंगु देसा मक्कल काची (KDMK), विदुथलाई चिरुथिगल काची (VCK), रिवोल्यूशनरी सोशलिस्ट पार्टी (RSP), ऑल इंडिया फॉरवर्ड ब्लॉक, इंडियन यूनियन मुस्लिम लीग (IUML), केरल कांग्रेस (जोसेफ) और केरल कांग्रेस (मणि) ने हामी भरी। इन नई पार्टियों में से KDMK और MDMK 2014 के लोकसभा चुनाव के दौरान BJP के साथ थीं।
विपक्षी गठबंधन से जुड़ी भास्कर की यह खास खबर भी पढ़ें...
कांग्रेस लोकसभा की 370 सीटों पर ही चुनाव लड़ेगी!: सीनियर लीडर बोले- बाकी सीटों पर सहयोगी दलों को समर्थन दे सकती है पार्टी
कांग्रेस 2024 के लोकसभा चुनाव में करीब 370 सीटों पर ही अपने कैंडिडेट्स उतारेगी। लोकसभा की कुल 543 सीटों में से बाकी की 173 सीटों पर वह सहयोगी दलों के कैंडिडेट्स को समर्थन दे सकती है। अगर ऐसा हुआ तो यह पिछले पांच लोकसभा चुनाव (1999 , 2004,2009,2014 और 2019) में पहली बार होगा जब कांग्रेस 400 से कम सीटों पर चुनाव लड़ेगी। गांधी परिवार के करीबी पार्टी के एक सीनियर लीडर ने भास्कर को यह जानकारी दी। पढ़ें पूरी खबर...